**САХА БААРЫН ТУХАРЫ**

 Айыл

"Таалар-налыы хонуулаах,
Тардыы көмүс талахтаах,
Тамалҕаннаах сүүрүктээх
Таатта үрэх буоруттан

Силис тардан үөскээбит
Силэпсиэптиир Былатыаммыт,
Оҕобуолан улааппыт
Ойуунускай убайбыт

Сүүс уон caaha туолуутун
Сүгүрүйэ көрсүөҕүҥ,
Сүүнэ, дьоhун кини аатын
Сүдүтүтэ ахтыаҕыҥ!

Сайдыы, көҥүл тyhyгap
Саарбахтыы да барбакка
"Саардары сайыласпыта"
Саа-саадах туппута,

Сахатын сирин дьылҕатын
Салайбыта, түстэспитэ,
Автономияны ситиhэн
Аартыкпытын арыйбыта,
Ол оҥорбут үтүөлэрэ,

0о, бүгүн да туhалыыр -
Саҥа үйэҕэ Саха сирэ
Сайдыы диэки хардыылыыр.

Оттон кини айымньылара,
Олоҥхото, хоһоонноро

Олох үөһүгэр сылдьаллар,
Оонньоноллор, ааҕыллаллар,
Сахам сирин норуотун
Сүрэ-кута буолаллар,
Сүтэн-оhон хаалбакка
Сүрэхтэргэ сөҥөллөр,

Атын тылга тылбаастанан
Аан дойдуну кэрийэллэр,
Саха диэн омук баарын
Сэhэргииллэр, кэпсииллэр.

Ханнык да былаас кыайдын,
Хантан да тыал үрдүн,

Улуу убайбыт күн аата
Уруйдана туруоҕа,

Саха баарын тухары
Саргылана сылдьыаҕа! -
"Үс саха төрүөҕэр,

Үөрүүлээх күнүгэр

Кини аата аатганна,

Кини ырыата ылланна!"